Шамил Хәнәфи улы оҙаҡ ваҡыт тарих һәм мәҙәниәт менән бәйле әйберҙәр коллекцияһы йыйыу менән шөғөлләнә. Бала сағынан маркалар йыя, ә беренсе кластан алып фотоға төшөр. Бөгөн уның бер нисә ҙур коллекцияһы: фотоаппараттар, сәғәттәр (улар араһында, мәҫәлән, Ҡышҡы һарайҙы штурмлауҙа ҡатнашҡан матростың ҙур хронометры), фарфорҙан, металдан, быяланан, ағастан бер нисә йөҙ ҡыңғырауы бар. Хәҙерге заман спорт атрибутикаһы коллекцияһына ҙур чемпионаттарҙың футбол тубы ла индерелгән.